de venis avium. 



007 



a. VENA CUTANEA PUBICA. 



§ 135. 



Exorta in regione abdominis hypogastrica currit sursum et re- 

 trorsum trans posteriorem partem ossis pubis ad excisuram ischiadi- 

 cam posteriorem, per quam ipsa, reeeptis venis musculorum parti po- 

 steriori ossium ischii et ilii insertorum, in cavum pelvis intrat. Eodem 

 in loco ei iungitur 



b. VENA CUTANEA CAUDAE INFERIOR. 

 § 136. 



Quae a parte postrema caudae incipiens in eius facie inferiore se- 

 cnndum eius marginem antrorsum ad excisuram ischiadicam decurrit. 



c. VENA PUDENDA. 

 § 137. 



Orta in ea parte lateralis cloacae, in quam Ureter (et vas deferens 

 in maribus) effunditur, currit antrorsum cum uretero et arteria sibi 

 comite, donec a trunco communi venae caudalis inferioris et cutaneae 

 pubicae recipitur. In pullis ab ea recipiuntur complures venae bursae 

 Fabricii. In pullo Meleagridis Gallopavonis feminino, quem ego- 

 met unum examinavi, venarum pudendarum d extra a vena coccygea 

 communi recipiebatur (cfr. Tab. XLVI. Fig. I). 



§ 138. 



In avibus maribus vena pudenda profluit e corpore cavernoso 

 et e pene vel huius rudimentis. Indagans eius originem in Anale 

 Boschade mare ego haecce inveni: Utrumque latus penis erat praedi- 

 tum vena singula tenuissima, quae illius volutationes spirales sequens 

 usque ad eum locum decurrebat, quo ille in cartilaginem intercaver- 

 nosam abibat; exinde cavum, in quo corpus cavernosum sui lateris 

 latebat, ingressa ibique cum vena quadam e cavi istius parte superiore 

 posteriore profluente iuncta corpus cavernosum ipsum petebat. E 

 quo crassior in pelvim transiebat (cfr. Tab.XLV. Fig. I). 



